OpenLLM-France/wikimedia huggingface dataset:
# William Holman Hunt

William Holman Hunt (Cheapside, Londres, 1827ko apirilaren 2a - Kensington, Londres , 1910eko irailaren 7a) margolari ingelesa eta Anaidi prerrafaelitaren sortzailetako bat izan zen.
Prerrafaelisten artean izadiaren aldezle sutsuenetakoa izan zen. Bere koadro askotan errealismoa xehetasunez erakusten duten paisajeak erabili zituen hondo gisa. Argitasuna eta xehetasunen erreprodukzio zehatza dira, hain zuzen ere, bere margolanen ezaugarri berezienak. Erlijio gaietako obretan eta xede moralizatzailea dutenetan, alegoria tankera hartzen du egiaren aldeko grina sutsu horrek.
Joera horri jarraituz margotu zituen, besteak beste, Munduaren argia (The Light of the World, 1853-54, Keble College, Oxford), Kontzientziaren iratzartzea (The Awakening Conscience, 1853, Tate Britain, Londres), egilearen beraren hitzetan "errealismo sinbolikoaren" eredua, eta Heriotzaren itzala (The Shadow of Death, 1870-73, Leeds Art Gallery, Leeds). Gainerako prerrafaelistak bezala, gai literarioak (Isabel eta albahaca edalontzia, 1867) eta eguneroko bizitzako eszenak (Ontzia, 1875, Tate Gallery, Londres) erabili zituen, batez ere, bere koadroetan.

## Iruditegia

* The Light of the World, 1853-54, Keble College, Oxford.
* The Awakening Conscience, 1853, Tate Britain, Londres.
* The Shadow of Death, 1870-73, Leeds Art Gallery, Leeds.
* Isabella and the Pot of Basil, 1867, Laing Art Gallery, Newcastle upon Tyne.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q211763
* Multimedia: William Holman Hunt / Q211763
# William Hopkins

William Hopkins (1793ko otsailaren 2a - 1866ko urriaren 31), geologo eta matematikari ingelesa izan zen.
Kingston-on-Soar herrian jaio zen, Nottinghamshire eskualdean. Gaztetan nekazaritza ikasi zuen Norfolken eta ondoren etxalde bat eraman zuen. 30 urterekin berriro ikasteari ekin zion eta horren ondorioz 1833an Elements of Trigonometry lana argitaratu zuen. Horren ondorioz matematikari gisa ezaguna egin zen.
1833an Adam Sedgwickekin aurkitu zen Barmouthen eta berarekin batera hasi zen txango ezberdinak egiten. Horren ondorioa da geologiarekiko zuen interesa. Matematika eta geologiaren arteko harremanak bilatzeari ekin zion eta lurraren tolesteak eta failak ikertu zituen. Glaziarren mugimendua ikertu zuen eta baita ere lurraren altxamendua hainbat lekutan.
1850an Wollaston Domina eman zioten eta hurrengo urtean Geological Society of Londoneko. Ondoren konduktibitatea ikertu zuen.
* Datuak: Q983369
* Multimedia: William Hopkins / Q983369
# William J. Youden

William John Youden (Townsville, Australia, 1900eko apirilaren 12 – Washington Hiria, 1971ko martxoaren 31) estatubatuar kimikari eta estatistikari ezaguna izan zen, ezaguna saiakuntza-diseinuan egindako ikerketengatik. Kalitatearen alorrean ere ekarpenak egin zituen. Youden grafikoa eta Youdenen J estatistikoa zor zaizkio.

## Erreferentziak

* ↑ (Ingelesez) William John Youden, The MacTutor History of Mathematics archive. 2010-01-26.
* Datuak: Q4020059
# William Howard Stein

William Howard Stein (New York, 1911ko ekainaren 25a - ib., 1980ko otsailaren 2a) estatubatuar biokimikaria izan zen.
1954-1980 urteen bitartean Rockefeller Unibertsitateko irakasle izan zen. 1972. urtean Nobel saria jaso zuen Stanford Moorekin eta Christian B. Anfinsenekin batera erribonukleasa entzimaren egiturari buruz egin zituen ikerketengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-12-18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q156492
# William Ireland Knapp

William Ireland Knapp (New York, AEB, 1835eko martxoaren 10a - Paris, Frantzia, 1908ko abenduaren 5a) Estatu Batuetako filologoa eta euskalaria izan zen.

## Biografia

Gaztelerako irakaslea izan zen Chicagoko Unibertsitatean. 1899an argitaratu zuen Life, writings and correspondance of George Borrow derived from official and other authentic sources bere lan nagusia, George Borrowri buruzkoa.
Haren eraginez hasi zen euskararekiko ardura izaten. Gazteleraren gramatika bat ere idatzi zuen. Dodgsonen adiskidea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753252
* Multimedia: William Ireland Knapp / Q3753252
# Xabier Gorrotxategi

Xabier Gorrotxategi Anieto, euskal arkeologoa, historiaurrelaria eta Geografia eta Historia doktorea eta EHUko irakasle ohia da. Bizkaiko Karta arkeologikoaren parte bat idatzi zuen María José Yarriturekin batera.
Bere doktore tesia Euskal Herriko Unibertsitatean lortu zuen Venta Laperra, Arenaza eta Santimamiñeko koben margoen ikerketarekin, Javier Fernández Erasok zuzendua, 1988. urtean. Megalitismoaren inguruko ikerketa ugari burutu ditu.

## Bere lanak

Hainbat artikulu akademiko idatzi eta zenbait liburutan parte hartu du. Hauek dira batzuk:
* 2019. J.M. Vallejo Raserorekin batera: "The parts of Hispania without epigraphy", in Sinner, Alejandro G. (arg.), Velaza, Javier (arg.) Palaeohispanic Languages and Epigraphies , ISBN9780198790822, 335-364 or.
* 1995. María José Yarriturekin batera: "El megalistismo en el cantábrico Oriental: investigaciones arqueológicas en las necrópolis megalíticas de Karrantza (Bizkaia), 1979-1994. La necrópolis de ordunte (Valle de Mena, Burgos), 1191-1994" Primeros agricultores y ganaderos en el Cantábrico y Alto Ebro, ISBN 84-89516-04-9, 145-198 or.
* 1988. Situación lingüística de Euskal Herria y zonal aledañas en la antigüedad. Euskal herriaren historiari buruzko biltzarra, 1. lib., 1988 (De los orígenes a la cristianización), ISBN 84-7148-219-3, Bilbao. Txertoa. 119-136 or.
* 1984. Xabier Gorrotxategi, María José Yarritu: Carta arqueológica de Vizcaya: v. II: Materiales de superficie. Deustuko Unibertsitatea, Argitalpen Zerbitzua, ISBN 8474850428.

## Erreferntziak

* ↑ Gorrotxategi, Xabier. (2022). «La invención de la frontera del Nervión en la interpretación sobre el pasado histórico de Encartaciones / Enkarterri (Bizkaia)» Bidebarrieta: Revista de humanidades y ciencias sociales de Bilbao (32): 29–30. ISSN 1137-4888. (Noiz kontsultatua: 2023-07-17).
* ↑ (Gaztelaniaz) Castresana, Karrantza, Elixane. (2012-01-08). «Guardianes de la cultura» Deia (Noiz kontsultatua: 2023-07-17).
* ↑ (Gaztelaniaz) «Xabier Gorrotxategi» Dialnet (Noiz kontsultatua: 2023-07-17).

## Kanpo estekak

* Datuak: Q122956488
# Xabier Gutiérrez

Xabier Gutiérrez (Donostia, 1960) euskal sulkaldaria, psikologoa eta idazlea da. Arzak jatetxeko berrikuntza departamentuko zuzendaria da 1990az geroztik, eta horrekin batera, elikadura sektoreko enpresekin aholkulari lanetan ere ari da. Jatetxeak kudeatzeko masterrean klaseak ematen ditu Basque Culinary Centerren.

## Lanak

Sukaldaritzako hamabi liburu idatzi ditu eta sukaldaritzako estetikari buruzko bost saiakera. Gastronomia Sari Nazionala eta Best World Cookbook Award sariak irabazi ditu. Eleberrigintzari dagokionez, genero beltza lantzen dut batik bat, beti ere sukaldaritzaren munduarekin lotuta.

### Eleberriak

* El aroma del crimen (2015)
* El bouquet del miedo (2016)
* Sabor crítico (2017)
* De entre el humo (2019)

## Erreferentziak

* ↑ (Gaztelaniaz) PlanetadeLibros, ©. Xabier Gutiérrez | Planeta de Libros. (Noiz kontsultatua: 2017-11-23).
* ↑ Literaktum. Gonbidatuak - Literaktum. (Noiz kontsultatua: 2017-11-23).

## Kanpo loturak

* Xabier Gutiérrezen webgune ofiziala.
* Datuak: Q43464383
# Xabier Idiakez

Xabier Idiakez (Iruñea, Nafarroa, 1711ko otsailaren 18a - Bolonia, Italia, 1790), Euskal Herriko idazlea eta elizgizona.
Jesusen Lagundiko kidea zen, eta konpainiak Espainian zuen Laguntzaile Nagusia. Bolonian jarri zen bizitzen jesuitak Espainiatik egotzi ondoren. Jesuiten mistika eta humanismoa landu zituen bere obretan.

## Lanak

* Prácticas o industrias para promover las letras humanas (1758).
* Prácticas espirituales para uso de los Hermanos novicios (1760).
* Cornelius Nepos de vitis excellentium imperatorum, breviariis et notis hispanice illustratus ad usum scholarum S. J. (1764).
* Disertación histórica sobre las Sociedades y Academias de Europa y en particular de España antes de la expulsión de los moros y aun antes del nacimiento de Mahoma (1876. urtean argitaratua).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-loturak

* Xabier Idiakez literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12269023
# Xabier Irala

Xabier Irala Estévez (New York, 1947) euskal industria ingeniari bat da. 2003 eta 2009 bitartean BBKko presidentea izan zen. 2008an Euskadiko Aurrezki Kutxaren osaketa saiakera bultzatu zuen. Euskal Herria, Erresuma Batua, Portugal eta Espainian lan egin du. Gaur egun Iberdrolako Kontseiluko kide da, BBK ordezkatuz.
Euskara, ingelesa, gaztelania eta frantsesa mintzatzen ditu. 2002. urtean Euskal Herritar Unibertsala Saria bereganatu zuen.

## Biografia

1947an New York hirian jaio zen, garai hartan Eusko Jaurlaritzako Agirre Lehendakariaren idazkaria zen bere aita, Anton Irala, erbestean baitzegoen. Batxilergoa Frantzian ikasi zuen eta ondoren ikasketak Manilako La Salle unibertsitatean burutu zituen. Bere lehenbiziko lanbidea General Electric enpresarako itzultzaile izatea izan zen, beranduago General Electric France ordezkaritzako presidente ordea izatera iritsi zelarik, honek bere Ipar Euskal Herrirako atxikimendua sendotu zuen. Gero 1990. urterarte General Electric enpresako portugaldar eta britainiar filialetan lan egin zuen, urte horretan Lapurdiko Ainhoa udalerrian kokatu zelarik. ABB-Espainia enpresako exekutibako presidente orde izendatu zuten.
1996an orduko Espainiako presidentea zen José María Aznarrek Iberiako presidente izendatu zuen, bertan zegoela konpainia horretako pribatizazio prozesua gidatu zuen.
2003tik aurrera Bilbao Bizkaia Kutxaren (BBK) lehendakaria izan zen.
2009. urtetik aurrera, osasun arazoak zirela medio, erretiratu egingo zela iragarri zuen.

### Bizitza pertsonala

Gaztetan errugbi jokalari ez profesionala izan zen. Bere emaztea eta bi semeen ama izango zena Frantzian ezagutu zuen. Bere emaztea 2007an zendu zen. Urte horretan bertan istripu zerebrobaskular bat jasan zuen. Gaur egun Ipar Euskal Herriko Lapurdi herrialdeko Ainhoa udalerrian bizi da.

## Erreferentziak

* ↑ Xabier de Irala en el periódico español El País.com, sección "Personajes".
* ↑ Xabier Iralari buruzko artikulua Euskalcultura.com. webgunean

## Kanpo estekak

* Datuak: Q11705381
# Xabier Iriondo

Xabier Iriondo (Milan, 1971ko otsailaren 9a) italiar musikaria da, rock musikan diharduena. Isola auzoan jaio zen, aita euskalduna eta ama italiarra izanik. Afterhours taldea sortzeaz gain, 2010ean Soundmetak eremua sortu zuen jaioterrian. 2012an Irrintzi izeneko bakarkako lana grabatu zuen.
# Xenobiotiko

Xenobiotikoak organismo baten ohiko osaketan edo metabolismoan ezohikoak diren edo batere agertzen ez diren osagaiak dira. Agertzen direnean edo maila kritiko bat gainditzen dutenean, kanpoko kutsadura edo organismoaren disfuntzioa adierazten dute.

## Kanpo estekak

* Datuak: Q409205
# Xenjapyx

Xenjapyx Dipluraren barruko Japygidae familiako genero bat da. Hexapoda taldeko artropodoak dira.

## Ikus, gainera

* Diplura
* Datuak: Q8043514
# Xenocalamus

Xenocalamus Lamprophiidae familiako narrasti genero bat da. Saharaz hegoaldeko Afrikan bizi dira.

## Espezieak

* Xenocalamus bicolor Günther, 1868
* Xenocalamus mechowii Peters, 1881
* Xenocalamus michellii Müller, 1911
* Xenocalamus sabiensis Broadley, 1971
* Xenocalamus transvaalensis Methuen, 1919

## Kanpo estekak

* Datuak: Q1006670
* Espezieak: Xenocalamus
# Xiaohe Barrutia

Xiaohe Barrutia (txinera sinplifikatuz: 小河区; pinyineraz: Xiǎohé Qū), Guiyang osatzen duten barrutietako bat da. 2005eko erroldaren arabera, 118.600 biztanle bizi ziren 63,13 kilometro koadroko azaleran.

## Ikus, gainera

* Guiyangen banaketa administratiboa

## Kanpo estekak

* (Txineraz) Xiaohe barrutiko gobernuaren webgunea.
* Datuak: Q252239
# Xiaogan

Xiaogan (txinera sinplifikatuz: 孝感; pinyineraz: Xiàogǎn), Hubei probintzian kokatutako prefektura mailako hiria da. Guztira, 4.665.000 biztanle inguru dauzka 2007ko erroldaren arabera eta 8.922,7 kilometro koadroko azalera.
Dena den, prefekturako biztanleria gehiena nekazal guneetan bizi da.

## Inguru naturala eta kokapena

Prefektura mailako Xiaogan hiriaren mugakideak honakoak dira: Suizhou iparraldean, Henan probintzia ipar-ekialdean, Huanggang ekialdean, Wuhan hego-ekialdean, Jingmen mendebaldean, Tianmen hego-mendebaldean, eta Xiantao hegoaldean.

## Banaketa administratiboa

* Xiaonan Barrutia (孝南区)
* Yingcheng Barrutia (应城区)
* Anlu Hiria (安陆市)
* Hanchuan Hiria (汉川市)
* Xiaochang Konderria (孝昌县)
* Dawu Konderria (大悟县)
* Yunmeng Konderria (云梦县)

## Ikus, gainera

* Hubei probintziaren banaketa administratiboa

## Kanpo estekak

* (Txineraz) Xiaoganhiriko gobernuaren webgunea.
* Datuak: Q71339
* Multimedia: Xiaogan / Q71339
# Xiaoting barrutia

Xiaoting barrutia (txinera tradizionalez: 猇亭区) Txinako barruti bat da, Yichang barruan. Azken zentsuaren arabera 61.230 biztanle zituen 118.52 azaleran banatuta.

## Kanpo estekak

* Datuak: Q1199234
# Xibam

Xibam (arabieraz: شبام) Yemengo hiria da, Hadramaut gobernantzian dagoena. Bere buztin-adreiluzko dorretxeei esker, 1982an UNESCOk bere hiri zaharra Gizateriaren Ondare izendatu zuen.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q192518
* Multimedia: Shibam / Q192518
# Xiaoshan Barrutia

Xiaoshan Barrutia (txinera sinplifikatuz: 萧山区; pinyineraz: Xiāoshān Qū), Hangzhou osatzen duten barrutietako bat da. 2005eko erroldaren arabera, 1.177.000 biztanle bizi ziren 1.420,0 kilometro koadroko azaleran.

## Ikus, gainera

* Hangzhouren banaketa administratiboa

## Kanpo estekak

* (Txineraz) Xiaoshan barrutiko gobernuaren webgunea.
* Datuak: Q592727
* Multimedia: Xiaoshan District / Q592727
# Xiaxkotan

Xiaxkotan (errusieraz: Шиашкотан; japonieraz: 捨子古丹島, Shasukotan-tō) Kurilak uhartediko errusiar uharte bat da. Bere hedadura 122 kilometro karratutakoa da eta iparraldeko Kuril uharteen taldean dago.

## Geografia

Xiaxkotan, honako koordenatu geografiko hauetan dago.
* latitudea: 48º43' eta 48º54' N
* longitudea: 153º59' eta 154º13' E
* garaierarik altuena: 934 m
Ipar-ekialdean Kharimkotan uhartea dago, Severgin itsasarteak banandua, eta ipar-mendebaldean Ekarma. Kruzensterneko itsasarteak banatzen du uharte hau erdialdeko Kurilak uharteetatik.
Administratiboki, Sakhalingo oblastak kontrolatzen du.

## Kanpo estekak

* Datuak: Q1138833
* Multimedia: Shiashkotan / Q1138833
# Xiashan barrutia

Xiashan barrutia (txinera tradizionalez: 霞山区) Txinako barruti bat da, Zhanjiang barruan. Azken zentsuaren arabera 436.900 biztanle zituen 113.51 azaleran banatuta.

## Kanpo estekak

* Datuak: Q1374770
* Multimedia: Xiashan District / Q1374770
# Xiaonan barrutia

Xiaonan barrutia (txinera tradizionalez: 孝南区) Txinako barruti bat da, Xiaogan barruan. Azken zentsuaren arabera 908.266 biztanle zituen 1018.32 azaleran banatuta.

## Kanpo estekak

* Datuak: Q1199224
* Multimedia: Xiaonan District / Q1199224
# Xiaowei

Xiaowei, Tencent enpresaren laguntzaile birtuala da, WeChat aplikazioa kudeatzen duen enpresa txinatarra, mila milioitik gora erabiltzaile omen dituen mezularitza-aplikazioa eta Txinako teknologiako ekosistemako aplikazio nagusietako bat.
Xiaowei eguraldiaren berri, trafiko arazoen albiste eguneratuak, musika eskaerak, albisteen laburpenak eta abar eskaintzen ditu. Badauka ahots bidezko ezagutze eta aurpegi-ezagutzea, eta "Gaitasunen plataforma" SDK hardware garatzaileak bertan sartzeko.

## Erreferentziak

* ↑ (Ingelesez) «Tencent jumps into AI voice assistant game with Xiaowei» Tech Wire Asia 2017-07-03 (Noiz kontsultatua: 2020-04-26).
* Datuak: Q55637992
# Yelena Plotnikova

Yelena Plotnikova (Oral, 1977ko uztailaren 16a) arkularia da. Kazakhstan ordezkatu zuen 2000ko Udako Olinpiar Jokoetan.

## Erreferentziak

* ↑ Yelena Plotnikova
* ↑ Yelena PLOTNIKOVA

## Kanpo estekak

* Datuak: Q4554724
# Yeles

Yeles Toledoko udalerria da, La Sagra eskualdean dagoena.
2009ko urtarrilaren 1eko erroldaren arabera 4.544 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1629195
* Multimedia: Yeles / Q1629195
# Yeji barrutia

Yeji barrutia (txinera tradizionalez: 叶集区) Txinako barruti bat da, Lu'an barruan. Azken zentsuaren arabera 134.239 biztanle zituen 562.45 azaleran banatuta.

## Kanpo estekak

* Datuak: Q10916481
* Multimedia: Yeji District / Q10916481
# Yelcho ibaia

Yelcho (gaztelaniaz: Río Yelcho) ibaia Txileko itsasbazterreko ibai motz bat da, Palena probintziatik iragaten dena, Los Lagoseko X. eskualdean.
Yelcho aintzirako mendebaldeko muturrean sortzen da, eta 40 km kurritu ondoren Corcovado golkoan isurtzen ditu urak, hau euri-erregimen ibai bat da. Bere ibaiadarrak kontuan hartuta, Yelcho ibai sistema - Yelcho aintzira - Futaleufú ibaia 340 km-ra heltzen da (40+34+246 km), goiko ibileraren zati bat Argentinako lurraldean egonez.
Yelchoko arroa trasandina da, Argentinan hasten da, Espolón ibaia jasoz, aintzira homonimoan urak isurtzen dituena. Beste adar batzuk jasotzen ditu, horien artean Quila Seca, Azulado, Enredaderas eta Malito ibaiak. Futaleufú ibaiak Yelcho aintziran isurtzen ditu urak, Puerto Ramirez ondoan. Yelcho aintziraren ondoren, ibaiak beste adar batzuk jasotzen ditu, Michinmahuida esaterako, azkenik, Ozeano Barean isurtzen da, guzti hori 246 kilometro kurritu eta gero.

## Kanpo estekak

* Datuak: Q8051453
* Multimedia: Yelcho river / Q8051453
# Ziethen (Schleswig-Holstein)

    Beste esanahi batzuen berri izateko, ikus: «Ziethen»
Ziethen Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 998 biztanle zituen 11,18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Ziethen (Mecklenburg-Aurrepomerania)

    Beste esanahi batzuen berri izateko, ikus: «Ziethen»
Ziethen Alemaniako udalerria da. Mecklenburg-Aurrepomerania estatuan kokatuta dago, Aurrepomerania-Greifswald barrutian. 2014an 494 biztanle zituen 18,35 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Zifra

Zifra edo digitua (hatza latinez) zenbakiak idazteko erabiltzen den sinboloetariko bakoitza da.
Zenbaki-sistema hamartarrean, arabiar zifrak 0, 1, 2, 3, 4, 5, 6, 7, 8 eta 9 dira. Horrela, 157 zenbakia hiru zifraz osatuta dago 1, 5 eta 7.
Zenbaki-sistema hamaseitarreko zifrak 0, 1, 2, 3, 4, 5, 6, 7, 8, 9, A, B, C, D, E eta F dira.
Zifra erromatarrak I, V, X, L, C, D eta M dira.
Zenbakiak zifra bakarrekoak nahiz zifra anitzekoak izan daitezke; adibidez, zazpi zenbakia zifra bakar batez adierazten da: 7; zazpiehun eta hogeita hamabi zen
bakia, berriz, hiru zifraz adierazten da: 732.

## Grafia sinboloak

Zenbaki-sistematan, zenbakiak adierazteko digituak konbinatzen dira. Balioa digituaren posizioak ematen badu, posizio-notazioa dela esaten da. Digituek balio finkoa baldin badute, posizioaren menpean ez dagoena, gehitze-notazioa dela esaten da; erromatar zenbaki-sistema, esaterako.
| Balioa | 0 | 1 | 2 | 3 | 4 | 5 | 6 | 7 | 8 | 9 | 10 | 20 | 30 | 40 | 50 | 60 | 70 | 80 | 90 | 100 | 200 | 300 | 400 | 500 | 600 | 700 | 800 | 900 | 1 000 | 10 000 |
| Arabiar zifrak, mendebaldeko alfabetoa | | ا | ب | ج | د | ه | و | ز | ح | ط | ي | ك | ل | م | ن | ص | ع | ف | ض | ق | ر | س | ت | ث | خ | ذ | ظ | غ | ش |
| Arabiar zifrak, ekialdeko alfabetoa | | ا | ب | ج | د | ه | و | ز | ح | ط | ي | ك | ل | م | ن | س | ع | ف | ص | ق | ر | ش | ت | ث | خ | ذ | ض | ظ | غ |
| Ekialdeko arabiar zifrak | ٠ | ١ | ٢ | ٣ | ٤ | ٥ | ٦ | ٧ | ٨ | ٩ |
| Ekialde Urruneko arabiar zifrak | ۰ | ۱ | ۲ | ۳ | ۴ | ۵ | ۶ | ۷ | ۸ | ۹ |
| Txinatar edo japoniar zifrak | 〇 | 一 | 二 | 三 | 四 | 五 | 六 | 七 | 八 | 九 | 十 | | | | | | | | | 百 | | | | | | | | | 千 | 万 |
| Europar zifrak | 0 | 1 | 2 | 3 | 4 | 5 | 6 | 7 | 8 | 9 |
| Greziar zifra jonikoak | | α | β | γ | δ | ε | ϛ | ζ | η | θ | ι | κ | λ | μ | ν | ξ | ο | π | ϟ | ρ | σ | τ | υ | φ | χ | ψ | ω | ϡ |
| Hebrear zifrak | | א | ב | ג | ד | ה | ו | ז | ח | ט | י | כ | ל | מ | נ | ס | ע | פ | צ | ק | ר | ש | ת | (ך) | (ם) | (ן) | (ף) | (ץ) |
| Erromatar zifrak | | I | | | | V | | | | | X | | | | L | | | | | C | | | | D | | | | | M | |
| Thailandiar zifrak | ๐ | ๑ | ๒ | ๓ | ๔ | ๕ | ๖ | ๗ | ๘ | ๙ |

## Kanpo estekak

* Datuak: Q82990
* Multimedia: Numerals / Q82990
# Zifra esanguratsu

Zenbaki baten zifra esanguratsuak (digitu esanguratsuak bezala ere ezagunak) digituak dira, neurketak ebazteko zehaztasuna ematen dutenak. Adibidez, 2300 zenbakian, digitu esanguratsuen kopurua 2 da. 2040 zenbakian, digitu esanguratsuak "204" dira guztira 3.
Zifra esanguratsuak kalkulatzeko honako arauak jarraitu behar dira:
* Zero ez diren zifra guztiak esanguratsuak dira: 1, 2, 3, 4, 5, 6, 7, 8, 9.
* Zero ez diren bi zifra desberdinen artean dauden zeroak esanguratsuak dira: 102, 2005, 50009.
* Ezkerretara dauden zeroak ez-esanguratsuak dira: 0,02, 001,887, 0,000515.
* Komaren eskuinera dauden zeroak esanguratsuak dira: 2,02000, 5,400, 57,5400.
* Komarik ez duen zenbaki baten azken muturrean dauden zeroak esanguratsuak edo ez-esanguratsuak izan daitezke.

## Kanpo estekak

* Datuak: Q1056761
# Ziethen (Brandenburgo)

    Beste esanahi batzuen berri izateko, ikus: «Ziethen»
Ziethen Alemaniako udalerria da. Brandenburgo estatuan kokatuta dago, [[Barnim (barrutia)|Barnim]] barrutian. 2014an 461 biztanle zituen 24,38 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q199278
* Multimedia: Ziethen (Barnim) / Q199278
# Zifratze algoritmo

Zifratze algoritmoa baimendutako pertsonek bakarrik izan ezik beste guztientzako mezu bateko datuak ulergaitzak egiteko algoritmoa da.
Zifratze algoritmoa gako bat erabiliz mezu originala (mezu argia) desordenatzen duen prozedura da, mezu garbia ulergaitza bihurtuz. Kasu askotan deszifratze algoritmoa dago eta bere zeregina desordenatuta dagoen mezua ulergarri bihurtzea da.

## Zifratze algoritmo motak
### Algoritmo simetrikoak

Mezuak deszifratzeko eta zifratzeko gako berbera erabiltzen dira. Algoritmo hauen desabantaila gako banatzean datza. Hartzaile eta igorle taldearen kopurua handitzen doan heinean gako kopuru biderkatzen da.

### Algoritmo asimetrikoak

Algoritmo asimetrikoetan gako pare bat erabiltzen da. Biak igorlearenak dira, baina bata pribatua da bestea publikoa. Publikoa edozeini ematzen zaio baina pribatua igorleak bakarrik jakin behar du. Mezua gako pribatuarekin zifratzen da eta bakarrik publikoaren bidez deszifratu.

## Zifratze algoritmoak
### Simetrikoak

   * AES
   * DES / 3DES
   * IDEA
   * TEA / XTEA
   * RC4
   * BlowFish

### Asimetrikoak

   * RSA
   * DSA
   * ECDSA

## Ikus, gainera

* Kriptologia
* Kriptografia
* Kriptografia simetrikoa
* Kriptografia asimetrikoa
* Kriptoanalisia
* Kriptograma
* Esteganografia
* PGP
* SSL

## Kanpo estekak

* (Gaztelaniaz) Kriptopolis Webgunea
# Zif udalerria, Wayne konderria (Illinois)

Zif udalerria Ameriketako Estatu Batuetako Illinois estatuko udalerri bat da, Wayne konderrian. Azken zentsuaren arabera 108 biztanle zituen, 17.47 milia karratu (45.2 km$^2$) eremuan.

## Ekonomia

2020ko zentsuaren arabera, Zif udalerrian 42 etxebizitza zeuden. Per capita diru-sarrerak 34.813 estatubatuar dolar ziren.

## Kanpo estekak

* Datuak: Q8000294